અગ્નિ તથા ગરુડપુરાણમાં આયુર્વેદના નિદાન તથા ચિકિત્સાનું વિશદ વર્ણન છે. ગરુડપુરાણના અધ્યાય ૧૪૬ થી ૧૬૭માં તાવ, રક્તપિત, શ્વાસ જેવા રોગોના નિદાન તથા આયુર્વેદીય ઉપચારોની ચર્ચા જોવા મળે છે. અધ્યાય ૧૭૩ થી ૧૯૩માં દ્રવ્યગુણ વર્ણન છે. ગારુડી વિદ્યા અર્થાત્‍ સર્પદંશ દૂર કરવાની વિદ્યા પણ અધ્યાય ૧૯૭માં વર્ણિત છે. અધ્યાય ૨૦૨માં ઔષધિયોના નામની સૂચિ જોવા મળે છે. અગ્નિપુરાણમાં અધ્યાય ૨૭૯ થી ૨૮૧ સુધી અનેક રોગોનું વિવરણ છે. અધ્યાય ૨૮૩માં રોગોને હરનાર ઔષધિઓનું વર્ણન છે. અધ્યાય ૨૮૫માં મૃતસંજીવની વિદ્યા તથા અધ્યાય ૨૮૬માં અનેક કલ્પયોગોનું વિવરણ આપી પુરાણકારે જાણે સમગ્ર ચિકિત્સા શાસ્ત્રને અત્રે પ્રસ્તુત કરી આપ્યું છે.